**ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ՈՒ ԼՐԱՑՈՒՄ ԿԱՏԱՐԵԼՈՒ ԵՎ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. ***Ընթացիկ իրավիճակը և իրավական ակտի ընդունման անհրաժեշտությունը.***

ՀՀ Սյունիքի մարզի առաջին ատյանի ընդհանուր իրավասության դատարանի Կապան քաղաքի նստավայրի ընթացիկ նորոգման շինարարական աշխատանքների ձեռքբերման նպատակով Դատական դեպարտամենտի կողմից կազմակերպվել է թիվ «ԴԴ-ԳՀԱՇՁԲ-21/01» ծածկագրով գնման ընթացակարգը:

Վերը նշված նպատակի իրականացման համար գնման ընթացակարգի արդյունքում Դատական դեպարտամենտի (այսուհետ՝ Պատվիրատու) և «ԱԳԼ ԳՐՈՒՊ» ՍՊԸ-ի (այսուհետ՝ Կապալառու) միջև 05.05.2021թ. կնքվել է թիվ «ԴԴ-ԳՀԱՇՁԲ-21/01-1» ծածկագրով պայմանագիրը (այսուհետև՝ Պայմանագիր), համաձայն որի՝ Պայմանագրի գինը կազմել է 4 089 426.0 ՀՀ դրամ, իսկ պայմանագրով նախատեսված շինարարական աշխատանքների կատարման ժամկետ է սահմանվել 45 օրացուցային օր՝ 21.06.2021թ. ներառյալ:

Հաշվի առնելով այն հանգամանքը, որ Դատական դեպարտամենտը միակողմանի լուծել է Պայմանագիրը՝ Կապալառուի կողմից շինարարական աշխատանքները ոչ պատշաճ կատարելու պատճառով և նոր մրցույթի գնման ընթացակարգը կազմակերպելու համար ժամկետներն իրատեսական չեն, առաջարկվում է անհետաձգելի համարել ՀՀ Սյունիքի մարզի առաջին ատյանի ընդհանուր իրավասության դատարանի Կապան քաղաքի նստավայրի ընթացիկ նորոգման շինարարական աշխատանքների գնման կարիքը մեկ անձից:

Հարկ է նշել, որ ըստ նոր Ծավալաթերթ-նախահաշվի, (կցվում է) սահմանված գումարը կազմում է 6988340 /վեց միլիոն ինը հարյուր ութսունութ հազար երեք հարյուր քառասուն/ ՀՀ դրամ, իսկ շինարարական աշխատանքները նախատեսվում են սեղմ ժամկետներում հասցնել ավարտին՝ (կնքվելիք պայմանագիրն ուժի մեջ մտնելուց հետո առավելագույնը մեկ ամսյա ժամկետում), և գնման այլ ձևի կիրառումը ժամկետի առումով անիրատեսական է և անհրաժեշտություն է առաջացել շինարարական աշխատանքների ձեռքբերումը կատարել մեկ անձից՝ հիմք ընդունելով «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետով նախատեսված դրույթը:

1. ***Առաջարկվող կարգավորման բնույթը***

Հաշվի առնելով վերոշարադրյալը՝ Նախագծով առաջարկվում է անհետաձգելի համարել ՀՀ Սյունիքի մարզի առաջին ատյանի ընդհանուր իրավասության դատարանի Կապան քաղաքի նստավայրի ընթացիկ նորոգման շինարարական աշխատանքների գնման կարիքը և թույլատրել Դատական դեպարտամենտին՝ ՀՀ Սյունիքի մարզի առաջին ատյանի ընդհանուր իրավասության դատարանի Կապան քաղաքի նստավայրի ընթացիկ նորոգման շինարարական աշխատանքների կատարումը ձեռք բերել մեկ անձից գնման ընթացակարգով:

Նախագծով գնման առարկայի ձեռքբերումն առաջարկվում է իրականացնել «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետի հիման վրա՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 21-րդ կետի 1-ին ենթակետի «դ» պարբերության երկրորդ նախադասության, 71-րդ կետի 1-ին ենթակետի «ա» պարբերության, ինչպես նաև Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները:

1. ***Ակնկալվող արդյունքը.***

Նախագծի ընդունման արդյունքում Դատական դեպարտամենտը հնարավորություն կունենա «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետով նախատեսված ընթացակարգով գնման գործընթացի կազմակերպման, ինչի արդյունքում առավելագույն սեղմ ժամկետներում կիրագործվի ՀՀ Սյունիքի մարզի առաջին ատյանի ընդհանուր իրավասության դատարանի Կապան քաղաքի նստավայրի ընթացիկ նորոգման շինարարական աշխատանքների իրականացումը, միաժամանակ չխաթարելով տվյալ դատարանի բնականոն գործունեությունը:

1. ***Նախագծի մշակման գործընթացում ներգրավված ինստիտուտները և անձինք.***

Նախագիծը մշակվել է Դատական դեպարտամենտի կողմից:

1. ***«Մեկ անձից գնման ընթացակարգով գնման գործընթաց կազմակերպելու մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների նվազեցման կամ ավելացման մասին***

«Մեկ անձից գնման ընթացակարգով գնման գործընթաց կազմակերպելու մասին» Հայաստանի Հանրապետության կառավարության որոշման նախա­գծի ընդունումը Հայաստանի Հանրապետության պետական բյուջեում լրացուցիչ ծախսեր չի առաջացնում:

1. ***Հայաստանի Հանրապետության կառավարության «Մեկ անձից գնման ընթացակարգով գնման գործընթաց կազմակերպելու մասին» որոշման նախագծի կապը ռազմավարական փաստաթղթերի հետ***

«Մեկ անձից գնման ընթացակարգով գնման գործընթաց կազմակերպելու մասին» Հայաստանի Հանրապետության կառավարության որոշման նախագիծը չի բխում որևէ ռազմավարական փաստաթղթերից: